ธนาธร จึงรุ่งเรืองกิจ

ธนาธร จึงรุ่งเรืองกิจ นักการเมืองชาวไทย ปัจจุบันดำรงตำแหน่งหัวหน้าพรรคอนาคตใหม่ อดีตรองประธานกรรมการบริหารกลุ่มบริษัทไทยซัมมิท
หนังสือ
The Potrait

เราคิดว่า วิธีการของเราคือต้องมีอำนาจและต่อรอง (กับ) ... นี่ต่างหากคือเป้าหมาย ถ้าจัดการเรื่องนี้ไม่ได้ เอาทหารออกจากการเมืองไม่ได้หรอก จัดการเรื่องนี้ไม่ได้ จัดการเรื่องศาลไม่ได้หรอก
คำพูด
ท่านประธานครับ ผม ธนาธร จึงรุ่งเรืองกิจ รับทราบคำสั่งและขอหยุดปฏิบัติหน้าที่ในฐานะสมาชิกสภาผู้แทนราษฎร ตั้งแต่บัดนี้จนกว่าจะมีคำวินิจฉัยจากศาลรัฐธรรมนูญเป็นอื่นครับ ขอบคุณครับ
เมื่อครั้งบริษัทของผมเกิดปัญหาก็ดำเนินการลดเงินเดือนผู้บริหารก่อนเพื่อแสดงความรับผิดชอบ ไม่ใช่เริ่มจากลดเงินเดือนของพนักงาน ดังนั้น ในภาวะวิกฤติกำไรขาดทุนเป็นเรื่องรอง แต่สิ่งที่สำคัญ คือ กระแสเงินสด โดยต้องประมาณการณ์การเก็บเงินสดให้มากที่สุด เพื่อให้บริษัทมีเงินสดในการหมุนเวียนทางธุรกิจและสร้างเสถียรภาพในทางธุรกิจ เนื่องจากเวลาเกิดวิกฤติและงบดุลของบริษัทเริ่มติดลบ จะมีโอกาสน้อยที่สถาบันทางการเงินจะปล่อยเงินกู้ให้อีกครั้ง
นอกเหนือไปจากการจัดการเงินสดแล้วยังต้องมีการจัดการภายในองค์กรด้วยเพื่อพลิกวิกฤตให้เป็นโอกาส เช่น การเพิ่มทักษะใหม่ๆให้กับพนักงานของบริษัท เนื่องจากเมื่อยอดขายลดลงแล้วย่อมเท่ากับว่าเวลาการทำงานย่อมลดลงตามไปด้วย จึงมีเวลาเหลือมากพอในการพัฒนาทักษะใหม่ๆเพิ่มมากขึ้น เพราะเมื่อยอดขายกลับมาสูงขึ้น องค์กรก็จะมีประสิทธิภาพเพิ่มสำหรับการแข่งขันทันที
ในช่วงวิกฤติเศรษฐกิจในองค์กรของผมมีเครื่องจักรซีเอ็นซีหรือเครื่องกลึงไสกัดเจาะที่ควบคุมด้วยระบบคอมพิวเตอร์ แต่พนักงานที่อยู่หน้าเครื่องมีอายุเยอะแล้วและเขียนโปรแกรมคอมพิวเตอร์ไม่ได้ ปรากฏว่าผมเอาพนักงานกลุ่มนี้ไปพัฒนาทักษะเพื่อเขียนโปรแกรมควบคุมเครื่องจักรแทนการใช้คน ปรากฏว่าใช้เวลาสอนอยู่หนึ่งปีเขาก็สามารถทำได้ ทำให้เราได้พนักงานใหม่ขึ้นมาทันที ดังนั้น ในภาวะวิกฤติย่อมมีโอกาสเสมอทั้งการจัดการหลังบ้าน หรือ Back To Basic และการจัดการภายในเพื่อไปข้างหน้า
การยกเลิกการผูกขาดเป็นเรื่องสำคัญมาก ประเทศที่พัฒนาแล้วย่อมมีกลุ่มทุนใหญ่ระดับประเทศและต้องพากลุ่มทุนเล็กขึ้นมาด้วย โดยกลุ่มทุนใหญ่จะต้องไปแข่งขันในระดับโลกไปพร้อมกันทั้งอุตสาหกรรม แต่ของไทยไม่ใช่อย่างนั้น เพราะเป็นการใช้อาศัยความใกล้ชิดกับผู้มีอำนาจเพื่อสร้างกฎระเบียบบางประการ กลุ่มทุนใหญ่ในไทยไม่ได้เล่นบทบาทในระดับโลกที่ควรจะเล่น ไม่ใช่สะสมทุนในประเทศด้วยการผูกขาดและการใช้เครือข่ายอำนาจรัฐและเบียดเบียนผู้ประกอบการขนาดเล็กในประเทศ ดังนั้นรัฐบาลต้องเข้ามาแก้ไขตรงนี้เพื่อให้อุตสาหกรรมของประเทศเติบโตและเกิดการสร้างงานไปได้
นโยบาย 66/23 ในยุคพล.อ.เปรม ดึงคนกลับเข้ามาสู่ระบบการเมืองแบบรัฐสภา ทำให้ประเทศกลับสู่สันติภาพ นโยบายนี้ไม่ได้มองผู้ที่เข้าร่วมกับพรรคคอมมิวนิสต์เป็นศัตรู เป็นพวกชังชาติ แต่เป็นผู้ร่วมพัฒนาชาติไทย แต่สิ่งที่รัฐบาลประยุทธ์ทำ คือการผลักคนเห็นต่างออกไป
ต้องขออธิบายก่อนว่าพวกเราไม่ได้เป็นคนอยู่เบื้องหลังงานวิ่งในวันที่ 12 มกราคมที่กำลังจะเกิดขึ้น แต่มันเกิดจากความโกรธของผู้คน พวกเขาเหล่านี้เริ่มต้นรวมตัวกันทางออนไลน์ เราคงต้องลองมาดูกันว่าจะมีคนออกมารวมตัวกันในอีเว้นท์นี้มากแค่ไหน
มีคนมากมายถามผมทั้งทางออนไลน์และตอนลงพื้นที่ ว่าเมื่อไหร่จะลงถนน เขาพูดกันว่าร่างกายต้องการปะทะแก๊สน้ำตา ผมบอกพวกเขาว่าให้ใจเย็นๆ เรายังไม่หมดหนทาง ขอให้พวกเราพรรคอนาคตใหม่ พยายามในวิถีรัฐสภาจนถึงที่สุดก่อน
หากสมมติว่าที่นี่เป็นสภา แล้วเราต้องตัดสินใจว่ามีงบประมาณก้อนหนึ่งประมาณ 2-3 หมื่นล้านบาท จะเอาไปทำอะไร 4 ตัวเลือก 1.เพิ่มเบี้ยเลี้ยงดูบุตรจากคนละ 600 บาทต่อเดือนสำหรับคนจน เป็น 700 บาทต่อเดือนแบบถ้วนหน้า ใช้งบ 1.7 หมื่นล้านบาท 2.นำไปพัฒนาโรงเรียนขนาดเล็ก 10,000 โรงทั่วประเทศ โรงละ 2 ล้านบาท ใช้งบ 2 หมื่นล้านบาท 3.นำไปอุดหนุนค่าสัมปทานให้กับบริษัทโทรคมนาคมที่ได้รับสัมปทานจากรัฐ 2 หมื่นล้านบาท หรือ 4.นำไปซื้อเรือดำน้ำ 3 หมื่นล้านบาท ทั้งนี้ ทุกคนในห้องร่วมกันยกมือให้กับตัวเลือกที่ 1 และ 2 โดยไม่มีใครเลือกตัวเลือกที่ 3 และ 4 เลยแม้แต่คนเดียว
หากนี่เป็นสภาจริงๆ เราคงจะได้นำงบประมาณไปพัฒนาสิ่งเหล่านี้ แต่เป็นที่น่าเสียดายว่าในความเป็นจริงของรัฐบาล พล.อ.ประยุทธ์ จันทร์โอชา ที่ผ่านมา ได้มีการใช้ ม.44 ไปลดค่าสัมปทานให้กับทุนคมนาคมไปแล้วกว่า 2 หมื่นล้านบาท และซื้อเรือดำน้ำไปแล้ว 3 หมื่นล้านบาท นี่คือตัวอย่างที่ชัดเจนของอำนาจที่ไม่ได้มาจากการเลือกตั้ง ความจนหรือรวยในประเทศนี้ไม่ใช่เรื่องของบุญทำกรรมแต่ง เหตุผลที่คนส่วนใหญ่ยังยากจนเป็นเพราะพวกเขาไม่มีอำนาจ สิ่งที่เรามานั่งพูดกันวันนี้ รัฐธรรมนูญ 2560 ก็คือเรื่องของอำนาจ
นี่คือเรื่องอำนาจที่จะเอางบจากภาษีประชาชนกว่า 3 ล้านล้านบาท จะเอาไปใช้เพื่อใคร ถามว่าทำไมในข้อเท็จจริงมันกลับถูกนำไปใช้ในสิ่งที่คนทั้งห้องนี้ไม่ได้เลือกเลย คำตอบเพราะอำนาจไม่ได้อยู่ที่ประชาชน และรัฐธรรมนูญ 60 คือรัฐธรรมนูญที่บอกว่า อำนาจที่ไม่ได้มาจากการเลือกตั้งสูงส่งกว่าอำนาจที่มาจากการเลือกตั้ง นี่คือรัฐธรรมนูญที่ไม่มีอำนาจของประชาชนอยู่ในนั้น ที่มาของอำนาจมาจากไหน อำนาจต้องรับใช้คนกลุ่มนั้น คนที่มีอำนาจในปัจจุบันก็คือกลุ่มคนเดียวกันกับที่รัฐประหารปี 2557 มาจากระบบราชการ กลุ่มทุน ปืนและรถถัง ไม่มีประชาชนเป็นที่มาของอำนาจ พวกเขาจึงออกแบบงบประมาณออกมาแบบนี้ ไปอุ้มกลุ่มทุน ไปหล่อเลี้ยงระบบราชการที่ใหญ่เทอะทะ
ดังนั้นถ้าเราอยากเห็นสังคมไทยเดินไปข้างหน้า โดยที่ดอกผลของการพัฒนาได้รับการแจกจ่ายอย่างถ้วนหน้า ถ้าเราอยากเห็นสังคมไทยอยู่ในโลกาภิวัตน์ได้อย่างเต็มภาคภูมิ ถ้าเราอยากเห็นงบประมาณถูกนำไปใช้เพื่อประชาชน ถ้าเราอยากเห็นสิ่งเหล่านี้ เราต้องแก้รัฐธรรมนูญ ผมว่านี่คือโจทย์ใหญ่ว่าตกลงอำนาจในประเทศนี้เป็นของใคร อำนาจในการจัดสรรงบประมาณ 3.2 ล้านล้าน ใครควรจะได้เป็นคนจัดสรร
นี่คือเวลาที่เราต้องคิดอย่างทะเยอทะยานเพื่อคนรุ่นต่อไป เพื่อให้ปัญหานี้จบในคนรุ่นเรา ว่าอำนาจในการจัดสรรทรัพยากรในประเทศนี้ควรอยู่ที่ประชาชน และเพื่อจะแก้ปัญหานี้ เราต้องทำให้ประเทศนี้เป็นประชาธิปไตย, ยุติระบบราชการรวมศูนย์ที่ส่วนกลาง, การลดบทบาทของกองทัพ มีการแต่การทำ 3 อย่างนี้เท่านั้น ประเทศไทยถึงจะเดินไปข้างหน้าได้ และจะทำอย่างนี้ได้ ปฏิเสธไม่ได้เลยว่าก้าวแรกก็คือการแก้ไขรัฐธรรมนูญ
เชิญชวนให้ประชาชนทั่วไปร่วมสมัครสมาชิกพรรค ว่าคนไทยกำลังมาถึงทางเลือกสำคัญ จะเลือกอยู่กับความกลัวกับอำนาจเผด็จการต่อไป ยอมให้เขาขีดเส้น พาเราเดินไปในทิศทางที่เขากำหนดฝ่ายเดียวอีกอย่างน้อย 20 ปี หรือจะเลือกให้เรา ประชาชนผู้เป็นเจ้าของอำนาจสูงสุดในการบริหารประเทศกำหนดเอง นี่คือวัฒนธรรมการเมืองแบบใหม่ที่จะล้างระบบอุปถัมภ์ในสังคมไทย ค่าสมาชิก 100 บาทต่อปี หรือ 2,000 บาทตลอดชีพ ค่าสมาชิก 100 บาทคือการจ้างผมและทีมงานอนาคตใหม่ เอาประชาธิปไตยกลับคืนมา ไม่ใช่แค่คุณหรือผม  ประเทศไทยต้องการเรา อนาคตใหม่ต้องการคุณ
ผมทราบข่าวจ่านิว ผมรู้สึกทั้งผิดหวัง คับแค้น และเศร้าใจอย่างมาก ทั้งๆ ที่รัฐบาลประกาศตัวว่าเรากำลังเดินหน้าสู่ประชาธิปไตย ทั้งๆ ที่เรามีสภาผู้แทนราษฎรที่มาจากการเลือกตั้ง แต่บ้านเมืองกลับไร้ขื่อแป นักกิจกรรมธรรมดาคนหนึ่งที่ไม่เคยทำอะไรมากไปกว่าการเรียกร้องประชาธิปไตยและการขอให้ดำเนินการตรวจสอบผู้มีอำนาจ ถูกดักทำร้ายปางตายท่ามกลางสายตาประชาชน “โดยไม่สามารถหาตัวผู้กระทำผิดได้” ผมไม่รู้จักจ่านิวเป็นการส่วนตัว ไม่เคยร่วมงานกันมาก่อน เจอกันบ้างตามงานแสดงพลังของประชาชนเท่านั้น แต่ก็ยังห่างไกลจากคำว่าเพื่อน เป็นได้อย่างมากที่สุดคือเป็นเพื่อนร่วมอุดมการณ์เท่านั้น แต่ที่ผมเดือดแค้น ไม่ใช่เพราะความสัมพันธ์ส่วนตัว ไม่ใช่เพราะเป็นจ่านิว แต่เพราะประเทศนี้เกิดกรณีแบบนี้ซ้ำซาก โดยไม่มีใครต้องรับผิดชอบอะไรตั้งแต่คุณเอกชัย หงส์กังวาน ที่โดนทำร้ายเกือบ 10 ครั้ง โดยจับใครไม่ได้แม้แต่คนเดียว แล้วยังจ่านิว ที่โดนทำร้ายสองครั้งซ้อนในเวลาห่างกันไม่ถึงเดือน ไม่ใช่แค่หาตัวผู้กระทำผิดไม่ได้ แต่สังคมส่วนใหญ่ยังไม่สนใจข่าวนี้มากนัก เหมือนกับว่าการทำร้ายคนคนหนึ่งเพียงเพราะเขากล้าท้าชนกับผู้มีอำนาจ – กลายเป็นเรื่องปกติที่เราควรกุมมือก้มหัวจะทำใจยอมรับ รู้ไว้พร้อมกัน ณ ที่นี้เลยว่า “ผมคนหนึ่งที่ไม่ยอม” ผมและพรรคอนาคตใหม่คงทำอะไรไม่ได้มากไปกว่าพูดเรื่องนี้ในสภาซ้ำแล้วซ้ำเล่า เรียกร้องให้กระบวนการยุติธรรมทำงานตามชื่อของมัน เพื่อให้ความเป็นธรรมกับจ่านิว เพื่อให้รัฐบาลทำหน้าที่ป้องสิทธิเสรีภาพ ไม่ใช่คุกคามประชาชนของตัวเอง ผมขอให้จ่านิวหายเร็วๆ ได้กลับไปเรียนต่อที่อินเดีย เดินตามความฝันของตัวเองตามที่ได้ตั้งใจไว้ และเมื่อกระบวนการยุติธรรมปกติพิสูจน์แล้วว่าล้มเหลวซ้ำซาก ไม่สามารถนำตัวผู้คุกคามนักเคลื่อนไหวฝ่ายประชาธิปไตยมาลงโทษได้เลย ผมขอเรียกร้องให้พวกเราประชาชนช่วยกันหาหลักฐานเอาผิดผู้รุมทำร้ายจ่านิว รวมถึงคดีอื่นๆ ก่อนหน้านี้ที่มีลักษณะเดียวกัน ใครมีเบาะแส แต่ไม่สะดวกดำเนินการด้วยตัวเอง ช่วยกันแจ้งมาที่พรรคอนาคตใหม่ครับ – พรรคฯ จะดำเนินการให้ถึงที่สุด นอกจากนี้ ผมจะไปร่วมงานดนตรีประชาธิปไตย 24 มิถุนา วันอะไร? ของจ่านิวที่จะจัดขึ้นในเย็นวันพรุ่งนี้ : 29 มิถุนายน ณ อนุสรณ์สถาน 14 ตุลา ราชดำเนิน เพื่อแสดงความเป็นน้ำหนึ่งใจเดียวกันของพวกเรา “ประชาชนผู้ตกอยู่ในยุคทมิฬมาร”
ถ้าพรรคกล้าต้องการปฏิรูปกองทัพ แก้ไขรัฐธรรมนูญ ลดความเหลือมล้ำ สร้างสวัสดิการให้ประชาชน ลดทุนผูกขาด ต้องการลบผลผวงการรัฐประหาร ถ้ามีอุดมการณ์ในทิศทางนี้ เราก็พร้อมจะร่วมมือ
ศาลรัฐธรรมนูญจะอ่านคำวินิจฉัยในวันที่ 21 กุมภาพันธ์ ขณะที่การอภิปรายจะเกิดขึ้นในวันที่ 24 กุมภาพันธ์ เมื่อไม่นานมานี้ วุฒิสภาได้ผ่านรายชื่อ ตุลาการศาลรัฐธรรมนูญคนใหม่แล้ว และรายชื่อเหล่านี้อยู่ระหว่างรอขึ้นทูลเกล้าฯ และคำถามคือเหตุใดจึงไม่ยอมนำขึ้นทูลเกล้าฯ เสียที หรือต้องการให้ตุลาการศาลรัฐธรรมนูญชุดปัจจุบัน ตัดสินคดีในวันที่ 21 กุมภาพันธ์เสียก่อน หัวหน้าพรรคอนาคตใหม่ ยืนยันว่า พวกเราหนักแน่นและมั่นคง ไม่ว่าจะยุบหรือไม่ยุบพรรค เราอภิปรายต่อแน่นอน ส่วนเรื่องที่ กก.บห. ที่จะอภิปราย และอาจจะถูกตัดสิทธิ์ไม่สามารถอภิปรายได้หลังคำตัดสินนั้น เราก็จะออกมาอภิปรายนอกสภาแทน
เราเคยฟ้องกกต.ไปแล้ว และมาตรการต่อไปน่าจะเห็นชัดเจนขึ้นในสัปดาห์หน้า ซึ่งในวันนี้สมาชิกพรรคอนาคตใหม่ได้เดินทางไปฟ้องพรรคพลังประชารัฐในการจัดมหรสพเป็นที่เรียบร้อยแล้ว ซึ่งการดำเนินการทางกฎหมายจะมีต่อในสัปดาห์หน้าอีก
คำคมเกี่ยวกับ ธนาธร จึงรุ่งเรืองกิจ
ก
ใครบอกว่า "ตี๋ใหญ่ 62" พูดเก่ง พูดกันจนน้องฟ้าแห่กันไปลงคะแนนให้ถึง 6.2 ล้านคะแนน แต่ผมว่าตอนนี้ สมองเขาต้องการพักผ่อนนะ อย่าได้สั่งการให้ปากพูดหาเรื่องอีกเลย

กนก รัตน์วงศ์สกุล
ณ

คสช. รับน้อง ธนาธร ด้วยข้อหาม.116 ที่ทั้งนักการเมืองรุ่นพี่และนักกิจกรรมฝ่ายตรงข้ามเผด็จการได้รับกันมาถ้วนหน้าตลอดเวลาห้าปี หารู้ไม่ว่าการตั้งข้อหาเลื่อนลอยแบบนี้สู้คดีง่ายที่สุด และมีแต่จะทำให้คนที่ถูกตั้งข้อหามีพลังเพิ่มขึ้น แต่เห็นสติปัญญาหัวแถวเมื่อวานแล้วก็ไม่แปลกใจที่หางแถวจะไม่เคยเรียนรู้

ณัฏฐา มหัทธนา
ธ

สิ่งที่เราทำคือการทุบกลุ่มทุนประมงผิดกฎหมาย ขอให้นายธนาธรไปถามพี่น้องชาวประมงดูว่าวันนี้สัตว์น้ำฟื้นตัวขนาดไหน เพราะเราทำเพื่อชาวประมงรายย่อย พรรคอนาคตใหม่ควรฟังให้เยอะ ไม่ใช่ไปฟังแต่พวกโจร IUU ที่ทำผิดกฎหมายทั้งนั้น ผมคิดว่าพรรคอนาคตใหม่ควรประกาศจุดยืนเลย จะส่งเสริมค้ามนุษย์และแรงงานทาสใช่ไหม

ธนพร ศรียากูล
ภ

ขณะนี้ทุกฝ่ายมีสิทธิยื่นร้องและผู้ถูกร้องมีสิทธิชี้แจง แต่ขอให้ทุกอย่างเป็นไปตามกระบวนการ อย่านำไปซึ่งการปลุกระดมมวลชนและแบ่งแยกประชาชนกันอีกเลย
การเชียร์และรักใครชอบใคร ไม่อาจบังคับกันได้ แต่ข้อเท็จจริงในหลักกฎหมายและวิทยาศาสตร์ จะบอกได้ นอกเสียจากเราโดนกิเลสและอคติบดบัง

ภูมิสรรค์ เสนีวงศ์ ณ อยุธยา
น

หาเสียงเถิด…ชูนโยบายเถิด…แต่อย่ามาจำกัดสิทธิการยิ้มของกูเลย ได้โปรด…ขนาดกูยิ้มยาก…กูยังโกรธเลย

นิติพงษ์ ห่อนาค
พ

"ธนาธร" เรียกร้องให้ปฏิรูปการปกครองยกเลิก อำเภอ กำนันผู้ใหญ่บ้าน และโอนอำนาจนี้ไปให้อบจ. ธนาธร ต้องศึกษาเรื่องการปฏิรูปการปกครองท้องถิ่นเพิ่มเติม

ไพศาล พืชมงคล
ภ

พูดไปเรื่อย ไม่รู้หรือว่าทุกหน่วยงานในท้องถิ่นก็คือผู้ประสบภัยไปด้วยเหมือนกัน ตัวจังหวัดและอำเภอเองรวมถึงหน่วยงานก็โดนน้ำท่วมไปด้วย แล้วจะเอากำลังและทรัพยากรที่ไหนไปช่วยคนในพื้นที่ได้ จะหาข้าวกินให้ครบสามมื้อยังลำบากเลย นี่คือหน้าที่ของส่วนกลางที่ต้องเข้าไปเป็นตัวหลักในการบรรเทาทุกข์ และหน่วยงานที่พร้อมที่สุดทั้งกำลังคนและอุปกรณ์คือทหาร ที่เวลานี้ลงพื้นที่ไปก่อนล่วงหน้าที่นักการเมืองจะขยับปากพูดแล้วถึงสามวัน

ภัทร เหมสุข
ว

นายธนาธรออกมาขู่ว่า จะฟ้องร้องดำเนินคดีบุคคลหรือองค์กร เรื่องที่ตนเองไปฉีดวัคซีน astra zeneca ที่ผลิตโดยสยามไบโอไซเอนด์วันที่ 1 ก.ค. 2564 ในเวลา 19.15 น. จนเกิดกระแสวิจารณ์ว่าเป็นวีไอพี แย่งคนแก่และคนป่วย 7 โรค ทั้งๆที่ตนเองเรียกร้องความเท่าเทียม และย้อนแย้งกับการที่ตนเองด้อยค่าวัคซีน และด้อยค่าบริษัทสยามไบโอไซเอนซ์ แค่นี้นายธนาธรยังทนไม่ได้ แล้วเครือข่ายที่อ้างปฏิรูปสถาบัน แต่ศาลวินิจฉัยว่าเป็นการทำลายระบบการปกครอง และกล่าวให้ร้ายสถาบันมาตลอด พระองค์ท่านต้องอดทนมากขนาดไหน สิ่งที่เกิดกับนายธนาธรเป็นเหตุการณ์ที่เกิดขึ้นจริงๆ มันย้อนแย้งจริงๆกับสิ่งที่เคยพูด ซึ่งมันต่างกับสิ่งที่สามนิ้วจ้องให้ร้ายเบื้องสูง เหตุการณ์การฉีดวัคซีนของนายธนาธร น่าจะเป็นอีกครั้งหนึ่งที่ยืนยันว่า นายธนาธรใช่ของจริงหรือไม่

วรงค์ เดชกิจวิกรม
ส

เรียนท่านประธานที่เคารพครับ ท่านธนาธรไม่มีสิทธิพูดในที่ประชุมครับ

สิระ เจนจาคะ

เหตุที่เกิดกับธนาธรวันนี้ไม่ใช่เรื่องเหนือความคาดหมายอะไร ใครดูก็รู้อยู่แล้วว่าผลต้องออกมาแบบนี้แล้วหลังจากนี้อะไรจะออกมาอีกก็ไม่น่าแปลกใจอะไรเพราะความต้องการของอำนาจเผด็จการไม่ใช่แค่ทำอะไรก็ได้ไม่ให้ธนาธรเข้าสภาฯครั้งนี้แต่ต้องการทำจนมั่นใจว่าธนาธรจะไม่มีทางเข้าสภาฯได้เลยไม่ว่าวันนี้หรือวันไหน ผมว่าเรื่องนี้ธนาธรเองก็ไม่ได้แปลกใจ เคยนั่งคุยแลกเปลี่ยนความคิดและอุดมการณ์กันก่อนที่เขาจะตั้งพรรคฯ เขาเตรียมตัวเตรียมใจไว้อยู่แล้วว่าต้องเจอเรื่องพวกนี้หรือหนักกว่านี้ ในฐานะเพื่อนขอไม่ให้กำลังใจกับธนาธรเพราะบางครั้งกำลังใจมันก็ไม่มีประโยชน์อะไร ธนาธรไม่ใช่คนแรกและจะไม่ใช่คนสุดท้ายที่โดนแบบนี้ สิ่งที่คนเหล่านี้ต้องการจากสังคมไม่ใช่ความเห็นใจแต่คือจิตใจที่เข้มแข็งของประชาชนที่จะร่วมกันไม่ยอมจำนนกับความไม่เป็นธรรม สิ่งที่ผู้มีอำนาจทำมาตั้งแต่การตั้งกติกา หลอกลวงและบังคับให้คนยอมรับในกติกาที่ไม่มีหลักการและเปลี่ยนได้ตลอดและหนำซ้ำตัวเองก็ยังใช้วิธีนอกกติกา วิธีเหล่านี้อาจทำให้ฝ่ายประชาธิปไตยไม่สามารถทำภารกิจที่จะต่อต้านการสืบทอดอำนาจให้สำเร็จได้ แต่สุดท้ายประวัติศาสตร์ที่สั่งนักสั่งหนาว่าให้ไปเรียนมันก็จะกลับมาสอนพวกคุณเองว่าไม่มีอำนาจรัฐใดอยู่เหนือความต้องการที่แท้จริงของประชาชนส่วนใหญ่ได้

สุรชาติ เทียนทอง

การยอมตายอย่างวีรบุรุษของประชาชนน่าจะเป็นความงดงามในความนึกคิดของธนาธร คล้ายๆกับมิชิม่า ยุกิโอะ นักเขียนรางวัลโนเบลชาวญี่ปุ่นที่หลงไหลการจบชีวิตด้วยการคว้านท้องหรือฮาราคิรี และสุดท้ายเขาก็เลือกจบชีวิตแบบนั้นจริงๆในวัยกลางคน ปัญหาคือ พวกติ่งฟ้าทั้งหลายพร้อมจะเสี่ยงตายหรือร่วมตายไปกับธนาธรด้วยรึเปล่า ผมไม่เชื่อว่าคนที่ลงคะแนนในพรรคอนาคตส่วนใหญ่จะพร้อมไปตายร่วมกับธนาธรที่ "ทุ่งสังหาร"ในอนาคตอันใกล้หรือในวันข้างหน้า รวมทั้งเหล่าปัญญาชนที่หนุนหลังธนาธรอยู่ข้างหลังด้วย

สุวินัย ภรณวลัย
อ

หลายปีมาแล้วผมได้ตัดสินใจทำสวนทางกับที่คุณธนาธรพยายามที่จะทำ คือผมยกเลิก Trust ที่มีอยู่ เพราะผมคิดว่าความโปร่งใสสำคัญกว่า ผมคิดว่าประเด็นที่น่ากังวลที่สุดในสิ่งที่คุณธนาธรได้ประกาศวันนี้ ไม่ใช่ว่าท่านเป็นคนแรกหรือไม่ แต่ที่ท่านบอกว่าทรัพย์สินที่ท่านโอนไปนี้จะ ‘มองไม่เห็น’ เพราะเมื่อทุกคนบอดสนิทกับข้อเท็จจริงว่าท่านมีทรัพย์สินอะไรบ้าง การตรวจสอบเรื่องผลประโยชน์ทับซ้อนจะเกิดขึ้นไม่ได้

เอกนิติ นิติทัณฑ์ประภาศ
อ้างอิง